CELEX: 52020DP0353
Language: hu
Date: 2020-12-15 00:00:00
Title: Az Európai Parlament határozata az (EU) 2019/815 felhatalmazáson alapuló rendeletnek az egységes elektronikus beszámolási formátumra vonatkozó szabályozástechnikai standardban megállapított taxonómia 2020. évi aktualizálása tekintetében történő módosításáról szóló, 2020. november 6-i felhatalmazáson alapuló bizottsági rendelettel szembeni kifogás mellőésére (C(2020)7523 – 2020/2865(DEA))

2021.10.29.   
            
            
               HU
            
            
               Az Európai Unió Hivatalos Lapja
            
            
               C 445/231
            
         
      P9_TA(2020)0353
      Felhatalmazáson alapuló jogi aktussal szembeni kifogás: az egységes elektronikus beszámolási formátumra vonatkozó szabályozástechnikai standardban megállapított taxonómia 2020. évi aktualizálása
      Az Európai Parlament határozata az (EU) 2019/815 felhatalmazáson alapuló rendeletnek az egységes elektronikus beszámolási formátumra vonatkozó szabályozástechnikai standardban megállapított taxonómia 2020. évi aktualizálása tekintetében történő módosításáról szóló, 2020. november 6-i felhatalmazáson alapuló bizottsági rendelettel szembeni kifogás mellőésére (C(2020)7523 – 2020/2865(DEA))
      (2021/C 445/39)
      
         Az Európai Parlament,
      
      
                  —
               
               
                  tekintettel a felhatalmazáson alapuló bizottsági rendeletre (C(2020)7523),
               
            
                  —
               
               
                  tekintettel a Bizottság 2020. november 18-i levelére, amelyben kéri az Európai Parlamenttől annak kinyilvánítását, hogy nem emel kifogást a felhatalmazáson alapuló bizottsági rendelettel szemben,
               
            
                  —
               
               
                  tekintettel a Jogi Bizottság által a Bizottsági Elnökök Értekezletének elnökéhez intézett, 2020. december 4-i levélre,
               
            
                  —
               
               
                  tekintettel az Európai Unió működéséről szóló szerződés 290. cikkére,
               
            
                  —
               
               
                  tekintettel a szabályozott piacra bevezetett értékpapírok kibocsátóival kapcsolatos információkra vonatkozó átláthatósági követelmények harmonizációjáról és a 2001/34/EK irányelv módosításáról szóló, 2004. december 15-i 2004/109/EK európai parlamenti és tanácsi irányelvre (1) és különösen annak 4. cikke (7) bekezdésére,
               
            
                  —
               
               
                  tekintettel az Európai Felügyeleti Hatóság (Európai Értékpapír-piaci Hatóság) létrehozásáról, a 716/2009/EK határozat módosításáról és a 2009/77/EK bizottsági határozat (2) hatályon kívül helyezéséről szóló, 2010. november 24-i (EU) 1095/2010 európai parlamenti és tanácsi rendeletre, és különösen annak 13. cikke (2) bekezdésére,
               
            
                  —
               
               
                  tekintettel az Európai Értékpapír-piaci Hatóság által a Bizottsághoz 2020. június 18-án benyújtott szabályozástechnikai standardtervezetekre,
               
            
                  —
               
               
                  tekintettel eljárási szabályzata 111. cikkének (6) bekezdésére,
               
            
                  —
               
               
                  tekintettel a Jogi Bizottság határozatra irányuló ajánlására,
               
            
                  —
               
               
                  tekintettel arra, hogy az eljárási szabályzata 111. cikke (6) bekezdésének harmadik és negyedik francia bekezdésében említett határidőn belül – amely 2020. december 15-én járt le – nem érkezett kifogás,
               
            
                  A.
               
               
                  mivel az (EU) 2019/815 felhatalmazáson alapuló bizottsági rendelet meghatározza a kibocsátók által éves pénzügyi jelentésük elkészítése során használandó, a 2004/109/EK irányelv 4. cikkének (7) bekezdésében említett egységes elektronikus beszámolási formátumot;
               
            
                  B.
               
               
                  mivel az egységes elektronikus beszámolási formátumhoz használandó alapvető taxonómia a nemzetközi pénzügyi beszámolási standardok (IFRS) taxonómiáján alapul és annak kiterjesztése; az IFRS Alapítvány évente aktualizálja az IFRS taxonómiáját, hogy figyelembe vegye többek között az új IFRS-eket vagy a meglévő IFRS-ek módosításait, az általában a gyakorlatban továbbított információk elemzését, valamint az adott taxonómia vagy az alkalmazott technológia általános tartalmának javulását;
               
            
                  C.
               
               
                  mivel a 2020. november 6-i felhatalmazáson alapuló bizottsági rendelet előírja, hogy a rendeletet a 2021. január 1-jén vagy azt követően kezdődő pénzügyi évek pénzügyi kimutatásait tartalmazó éves pénzügyi beszámolókra kell alkalmazni; mivel a kibocsátók a 2020. január 1-jén vagy azt követően kezdődő pénzügyi évekre alkalmazhatják az említett rendeletben meghatározott taxonómiát;
               
            
                  D.
               
               
                  mivel a felhatalmazáson alapuló jogi aktusról szóló értesítéstől számítva három hónap áll a Parlament és a Tanács rendelkezésére e jogi aktus kifogásolására;
               
            
                  E.
               
               
                  mivel a Bizottság 2020. november 6-án értesítést küldött a felhatalmazáson alapuló jogi aktusról, és ezért a Parlament vagy a Tanács esetleges kifogásaira rendelkezésre álló három hónapos időszak 2021. január 1-je, a felhatalmazáson alapuló jogi aktus hatálybalépésére meghatározott időpont után jár le;
               
            
                  F.
               
               
                  mivel semmi nem indokolja a felhatalmazáson alapuló jogi aktus elleni kifogást;
               
            
               
                  1.
               
               
                  kijelenti, hogy felhatalmazáson alapuló bizottsági rendelettel szemben nem emel kifogást;
               
            
               
                  2.
               
               
                  utasítja elnökét, hogy továbbítsa ezt a határozatot a Tanácsnak és a Bizottságnak.
               
            
         (1)  HL L 390., 2004.12.31., 38. o.
      
      
         (2)  HL L 331., 2010.12.15., 84. o.